अहमदाबाद. भारत में करीब 4 लाख भिखारी हैं। इनमें से करीब 75 हजार ऐसे हैं, जो 12th या उससे ज्यादा पढ़े लिखें हैं। इतना ही नहीं 3,000 भिखारियों के पास प्रोफेशनल डिप्लोमा के अलावा ग्रेजुएट्स और पोस्ट ग्रेजुएट्स की डिग्रियां भी हैं। ये खुलासा 'पेशागत रूप से कोई काम नहीं करने वाले और उनका शैक्षिक स्तर’ नाम से बनी एक रिपोर्ट में हुआ है। भिखारी बनने की वजह नौकरी से ज्यादा भीख से पैसा कमाना है।
क्या कहती है ये रिपोर्ट
- इन डेटा से यह बात भी साबित होती है कि भिखारी बनना उनकी पसंद नहीं, बल्कि शायद मजबूरी है।
- पढ़ने-लिखने के बाद अपनी डिग्री व एजुकेशनल क्वालीफिकेशन के आधार पर नौकरी नहीं मिलने पर वे भिखारी बने।
- इसके अलावा वे नौकरी से ज्यादा भीख मांगकर पैसा कमा रहे हैं।
- सरकार ने जनगणना रिपोर्ट में 'पेशागत रूप से कोई काम नहीं करने वाले और उनका शैक्षिक स्तर’ सब्जेक्ट का डेटा इसी हफ्ते जारी किया है।
क्या सोचते हैं ये भिखारी?
- 45 साल के दिनेश खोधाभाई ने 12वीं तक की पढ़ाई की थी। फर्राटेदार अंग्रेजी में वह बताते हैं कि मैं गरीब हूं, लेकिन में एक ईमानदार इंसान हूं।
- मैं भीख मांगता हूं, क्योंकि इससे मुझे नौकरी की तुलना में ज्यादा पैसे मिल जाते हैं। मैं रोजाना लगभग 200 रुपए कमा लेता हूं। इससे पहले में एक अस्पताल में वॉर्ड बाय था, लेकिन वहां मेरी तनख्वाह रोजाना केवल 100 रुपए ही थी।
- 51 साल के सुधीर बाबूलाल बी.काम के तीसरे साल में पढ़ाई करते थे। उन्होंने पढ़ाई बीच में ही छोड़ दी थी। वे कहते हैं कि कई बार नौकरी कई महीनों तक नहीं मिलती थी।
- इससे समय भी खराब होता था और पैसा भी नहीं मिलता था। इससे अच्छा कि आप भीख मांगकर पैसा कमा सकते हैं। सुधीर रोज भीग मांगकर 150 रुपए कमा लेते हैं। पहले मिस्त्री का काम करते थे। तब वह महीने के 3000 रुपए कमाते थे।
क्या कहते हैं जानकार
- भिखारियों के लिए काम करने वाले एनजीओ मानव साधना के वीरेन जोशी के मुताबिक, भीख से पैसा मिलना आसान होता है। इसलिए, लोग इस पेशे को अपना रहे हैं।
- सोशलॉजिस्ट गौरांग जानी के मुताबिक, अगर ग्रेजुएट्स भीख मांगने को अपना पेशा बना रहे हैं,तो यह इस बात के संकेत हैं कि बेरोजगारी कितनी बढ़ गई है।
आगे की स्लाइड में देखें फोटो...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva